Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 874

6. TERVEZÉS M.052. Megalapozott mûszaki-tudományos elméletek, megfelelõ tervezési szabványok alkalmazása követelmény a tervezésben. Szabályozni kell a tervezési követelményeket, a kiinduló adatokat, magát a folyamatot, a végtermékek körét, a módosításokat, nyilvántartásokat és a szervezetek közötti kapcsolatokat. M.053. A tervezési kiinduló adatok által meghatározott követelmények maradéktalanul teljesüljenek a végtermékekben. A tervezési kiinduló adatok tartalmazzák valamennyi tervezési követelményt, mint pl. a tervezési alapadatokat, teljesítési és mûködési elvárásokat, megbízhatósági és biztonsági követelményeket. A tervezés végtermékei mûszaki elõírásokat, rajzokat, eljárásrendeket és munkautasításokat jelentenek. M.054. A tervmódosításokat az eredeti terv jóváhagyási eljárása szerint kell jóváhagyni. A tervmódosítások lehetnek helyszíni változtatások és módosítások, valamint javítandó vagy változtatás nélkül alkalmazható nem-megfelelõ termékek. A módosításokat a tervezési folyamatszabályozásnak megfelelõen az eredeti terveket készítõ szervezet vagy arra megfelelõ mûszaki felkészültséggel rendelkezõ személyek hagyhatják jóvá. A tervezési kiinduló adatok, maga a folyamat, a végtermékek és a változtatások jóváhagyásra kötelezettek. A tervezésben alkalmazásra kerülõ számítógépes programokat vizsgálat vagy szimulációs ellenõrzés alapján kell jóváhagyni, ha azok megfelelõségét korábbi alkalmazás során nem igazolták. A terveket jóváhagyó személy vagy csoport rendelkezzen az eredeti tervezési feladat ellátásához szükséges képzettséggel és minõsítéssel. A jóváhagyó személy nem lehet a terv készítõje, de tartozhat ugyanazon szervezethez. A jóváhagyás terjedelme legyen összhangban a terv egyediségével, bonyolultsági fokával és a kapcsolódó veszélyességi szinttel. M.055. Az általános tervjóváhagyási eljárások tervellenõrzésbõl, ellenõrzõ számításokból és minõsítõ vizsgálatokból állnak. Korábban már jóváhagyott terveket nem kell ismételten jóváhagyni, kivéve ha eltérnek az alkalmazási célok vagy a mûködési kritériumok. A tervek érvényesítésére szolgáló kísérleteket a legszigorúbb üzemi körülményeket szimuláló feltételek között kell lefolytatni. M.056. A tervek jóváhagyását általában azok felhasználása, vagy más tevékenység, pl. beszerzés, gyártás, szerelés vagy kutatás-fejlesztés céljaira történõ alkalmazás elõtt be kell fejezni. Különösen ellenõrzött feltételek között megengedhetõ egyes, még nem jóváhagyott résztervek alkalmazása, de csak addig, míg a terv módosítása vagy cseréje nem vonja maga után az addig elkészült termék nagymértékû, vagy teljes selejtezését és újragyártását. M.057. Annak igazolására, hogy a tervezést megfelelõen felügyelték, olyan tervnyilvántartást kell vezetni, amely kiterjed a kész tervekre, az olyan fontosabb tervezési lépésekre, mint pl. a számítások, elemzések és számítógépes programok, valamint a tervezéshez felhasznált kiinduló adatokra. A tervezõ szervezet tartsa nyilván a tervmódosításokat is.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes